Povaaja
Hän korttinsa niin kätevästi sakaa
 ja käskee nostamaan. ”Soo, pata-ässä,
 ja herttakuningas. Oot itse tässä. –
 Ooh! sua kohtaa lemmen suru vakaa.

 Vaan äläs huoli, katsos: ristin takaa
 on uusi kulta syliis rientämässä ...
 vaan ei hänkään tässä elämässä
 sun kanssas tahdo kohtaloita jakaa.

 Kun harmaa karva kerran päähäs puhkee,
 saa silloin omaksesi impi uhkee,
 viiskymmenvuotias, mutt’ kultatasku.

 Ei saa hän lapsia, mutt’ älä huole,
 sä tiedät: sukusi ei kanssas kuole...
 Viistoistapenniä on tästä lasku.”

1912.